|  |  |
| --- | --- |
|  |  |

**LĪGUMS**

***par 20 pēdu dzīvojamo konteineru jumtu segumu remontu***

|  |  |
| --- | --- |
| Rembates pagasta Ķeguma novadā | 2018. gada\_\_\_. martā |
|  |  |

**Latvijas Republikas Aizsardzības ministrijas Nacionālo bruņoto spēku Nodrošinājuma pavēlniecības 2. reģionālais nodrošinājuma centrs**, turpmāk - NP 2.RNC, vienotais reģistrācijas Nr. 90009227961, tā **komandiera pulkvežleitnanta Aivara Valenika** personā, kurš darbojaspamatojoties uz NP 2.RNCNolikumu, *turpmāk* šī līguma tekstā saukts PASŪ­TĪ­TĀ­JS, no vienas puses, un

**Sa­bied­rī­ba ar ie­ro­be­žo­tu at­bil­dī­bu (SIA)** **„Marels Būve”**, **vienotais reģistrācijas Nr. 40103595112,** tās **valdes locekļa Oskara Kondrāta** personā, kurš darbojas uz statūtu pama­ta, turp­māk tek­stā Izpildītājs, no otras puses, abi kopā, turpmāk tekstā saukti Puses, un katrs atsevišķi PUSE*,*

pamatojoties uz iepirkuma „20 pēdu dzīvojamo konteineru jumtu segumu remonts” ID Nr. NBS NP 2. RNC 2017/50 komisijas 2018. gada 22. februāra lēmumu, noslēdz šo Līgumu, turpmāk tekstā saukts Līgums:

|  |  |  |
| --- | --- | --- |
| 1. **Līguma priekšmets** | * 1. PASŪTĪTĀJS uzdod un apmaksā, bet UZŅĒMĒJS ar saviem resursiem veic PASŪ­TĪ­TĀ­JA īpa­šu­mā un lietošanā eso­šo līdz 42 (četrdesmit divu) gab. 20 pēdu dzīvojamo konteineru jumtu segumu (turpmāk – Objektu) remontu, *turpmāk* – Darbus. Objektu atrašanas vieta – “NBS Aviācijas bāze”, Rembates pagasts, Ķeguma novads, LV – 5016.   2. Veicamo Darbu apjoms, nosacījumi un kvalitātes prasības ir norādītas:   1.2.1. Tehniskajā specifikācijā “20 pēdu dzīvojamo konteineru jumtu segumu remonts”, *turpmāk* – Tehniskās specifikācija (Līguma pielikums Nr.1);   * + 1. UZŅĒMĒJA tehniskajā/finanšu piedāvājumā, *turpmāk* – Piedāvājums (Līguma pielikums Nr.2).   1. Darbi tiek veikti saskaņā ar šo Līgumu un tā pielikumiem. Līguma pielikumi ir tā neatņemamas sastāvdaļas. | |
| 1. **Līguma spēkā stāšanās un izpildes termiņš** | * 1. Līgums stājas spēkā tā reģistrācijas dienā pie PASŪTĪTĀJA un ir spēkā līdz saistību pilnīgai izpildei.   2. Darbu izpildes termiņš ir **90 (deviņdesmit) kalendārās dienas** no Darbu uzsākšanas dienas.   3. PASŪTĪTĀJS 7 (septiņas) kalendārās dienas pirms Darbu uzsākšanas rakstiski informē Līguma 9.2. punktā minēto UZŅĒMĒJA atbildīgo personu par Darbu uzsākšanas dienu, elektroniski nosūtot pieprasījumu uz UZŅĒMĒJA norādīto e -pastu. | |
| 1. **Līguma kopējā summa un norēķinu kārtība** | * 1. Līguma kopējā summasaskaņā ar Piedāvājumu ir līdz **EUR 48 380.13** (četrdesmit astoņi tūkstoši trīs simti astoņdesmit euro un 13 centi), *turpmāk* – Līguma kopējā summa, tajā skaitā:      1. Līgumcena par 42 (četrdesmit divu) Objektu remontu **EUR 39 983.58** (trīsdesmit deviņi tūkstoši deviņi simti astoņdesmit trīs euro un 58 centi);      2. pievienotās vērtības nodoklis (*turpmāk* – PVN) 21% (divdesmit viens procents) – **EUR 8396.55** (astoņi tūkstoši trīs simti deviņdesmit seši euro un 55 centi).   2. Līguma kopējā summā iekļauti visi valsts vai pašvaldību noteiktie nodokļi, nodevas un citas izmaksas, kas saistītas ar darbu izpildi, kā arī palīgdarbu, palīgmateriālu, mehānismu un darbaspēka izmaksas, lai pilnībā izpildītu šajā Līgumā paredzētos Darbus.   3. Avansa maksājums tiek noteikts 20% (divdesmit procentu) apmērā no Līguma kopējās summas, kas sastāda EUR 9676.03 (deviņi tūkstoši seši simti septiņdesmit trīs euro un 03 centi) ar PVN, un tiek apmaksāts saskaņā ar IZPILDĪTĀJA piestādīto rēķinu 10 (desmit) darba dienu laikā no šī rēķina saņemšanas brīža.   4. Samaksa tiek veikta tikai par Līgumā nolīgtajiem un atbilstoši Līguma noteikumiem veiktajiem un pieņemtajiem Darbiem EUR (euro), pamatojoties uz UZŅĒMĒJA sagatavotu, iesniegtu un PASŪTĪTĀJA akceptētu rēķinu.   5. PASŪTĪTĀJS visas samaksas šī Līguma ietvaros veic, pārskaitot naudas līdzekļus UZŅĒMĒJA attiecīgajā rēķinā uzrādītajā bankas kontā.   6. Par samaksas dienu tiek uzskatīta diena, kad PASŪTĪTĀJS veicis Līgumā noteiktās naudas summas pārskaitījumu uz UZŅĒMĒJA bankas kontu.   7. Samaksu par kvalitatīvi izpildītiem un pieņemtiem Darbiem atbilstoši atlikušajai Līguma kopējai summai, PASŪTĪTĀJS veic 20 (divdesmit) kalendāro dienu laikā pēc darbu pieņemšanas, ko apliecina abpusēji parakstīts Nodošanas - pieņemšanas akts, un UZŅĒMĒJA sagatavota un iesniegta rēķina saņemšanas pie PASŪTĪTĀJA (PASŪTĪTĀJA atzīme par dokumenta saņemšanu).   8. Samaksa par papildus Darbiem, kas nav noformēti Līgumā noteiktā kārtībā, netiek veikta. | |
| 1. **PASŪTĪTĀJA pienākumi un tiesības** | * 1. PASŪTĪTĀJS veic samaksu par kvalitatīvi izpildītajiem un pieņemtajiem Darbiem līdz Līguma 3.1.punktā norādītajai Līguma kopējai summai.   2. PASŪTĪTĀJS veic Līgumā noteiktos maksājumus saskaņā ar Līguma noteikumiem.   3. PASŪTĪTĀJAM ir tiesības samazināt Līguma 1. punktā paredzēto Darbu apjomu, par to savlaicīgi rakstiski brīdinot UZŅĒMĒJU. Šādā gadījumā starp Pusēm tiek noslēgta attiecīga rakstiska vienošanās pie šī Līguma un samaksa tiek veikta par faktiski paveikto Darbu apjomu.   4. Nepieciešamības gadījumā PASŪTĪTĀJS brīdina UZŅĒMĒJU par neparedzētiem apstākļiem, kas radušies pēc Līguma noslēgšanas no PASŪTĪTĀJA neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Pusēm vienojoties, Darbu izpildes termiņi var tikt attiecīgi pagarināti. | |
| 1. **UZŅĒMĒJA pienākumi un tiesības** | * 1. UZŅĒMĒJS ar saviem resursiem, kvalitatīvi, atbilstoši spēkā esošajiem Latvijas būvnormatīviem un citiem Latvijas Republikas spēkā esošajiem normatīvajiem aktiem un Līguma 2.2. punktā noteiktajā termiņā izpilda Darbus saskaņā ar Tehniskās specifikācijas prasībām un Piedāvājumu.   2. UZŅĒMĒJS pirms Darbu uzsākšanas iesniedz PASŪTĪTĀJAM saskaņošanai un apstiprināšanai darbinieku (pēc PASŪTĪTĀJA pieprasījuma arī darbu tiesisko attiecību apliecinošu dokumentu kopijas) un transportlīdzekļu sarakstu, kuriem Līguma izpildes laikā būs nepieciešama piekļuve Objektiem. PASŪTĪTĀJS iesniegto darbinieku un transportlīdzekļu sarakstu izskata un sniedz atbildi 3 (trīs) darba dienu laikā no tā iesniegšanas dienas. UZŅĒMĒJAM ir pienākums pēc PASŪTĪTĀJA pirmā pieprasījuma veikt grozījumus darbinieku un transportlīdzekļu sarakstā.   3. UZŅĒMĒJAM ir pienākums informēt PASŪTĪTĀJU par nepieciešamību veikt grozījumus darbinieku un transportlīdzekļu sarakstā 3 (trīs) darba dienas pirms grozījumos norādītā darbinieka un/vai transportlīdzekļa nepieciešamības piekļūt Objektiem.   4. UZŅĒMĒJS nodrošina, ka darbiniekiem, kuri veiks Darbus, ir darbu izpildei atbilstoša profesionālā kvalifikācija.   5. UZŅĒMĒJS izpilda darbus, ievērojot visus Latvijas Republikas spēkā esošos likumus un citus normatīvos aktus, kas attiecas uz Darbu izpildes kārtību un kvalitāti, un atbild par spēkā esošo drošības tehnikas, darba aizsardzības, valsts ugunsdrošības, vides aizsardzības, PASŪTĪTĀJA iekšējās kārtības un citu noteikumu ievērošanu, kas attiecas uz Darbu veikšanu.   6. UZŅĒMĒJS nodrošina Darbu izpildi ar nepieciešamajiem materiāliem, mehānismiem, instrumentiem, transportu un resursiem.   7. UZŅĒMĒJS nodrošina būvgružu apsaimniekošanu saskaņā ar Latvijas Republikas spēkā esošajiem normatīvajiem aktiem.   8. UZŅĒMĒJS iesniedz PASŪTĪTĀJAM Piedāvājumā uzrādīto un darbos iekļauto materiālu atbilstības sertifikātu un/vai ražotāja (piegādātāja) deklarāciju atbilstoši spēkā esošo normatīvo aktu prasībām, kā arī to izcelsmes avotu, pēc PASŪTĪTĀJA pirmā (rakstiskā) pieprasījuma.   9. UZŅĒMĒJAM ir pienākums savlaicīgi, bet ne mazāk kā 10 (desmit) darba dienas pirms Līguma 2.2. punktā noteiktā termiņa beigām informēt PASŪTĪTĀJU un iesniegt apstiprinošus dokumentus par apstākļiem, kas radušies pēc Līguma noslēgšanas un kuru dēļ varētu tikt traucēta saistību izpilde. Tādā gadījumā Pusēm vienojoties, Līguma 2.2. punktā noteiktais termiņš var tikt attiecīgi pagarināts.   10. UZŅĒMĒJS ir tiesīgs nodot Darbus pirms Līguma 2.2. punktā noteiktā termiņa.   11. UZŅĒMĒJS atbild par Ministru kabineta 2016. gada 19.aprīļa noteikumu Nr.238 “Ugunsdrošības noteikumi” ievērošanu Objektos, kā arī par saviem līdzekļiem nodrošina šo noteikumu  3.3. sadaļas “Vispārīgās ugunsdrošības prasības būvobjektā” prasību izpildi. | |
| **6. Darbu nodošana-pieņemšana** | 6.1. Darbu nodošana - pieņemšana tiek veikta Latvijas Republikas spēkā esošajos normatīvajos aktos un Līgumā paredzētajā kārtībā.  6.2. Gadījumā, ja Darbi Līgumā noteiktajā termiņā nav pabeigti, UZŅĒMĒJAM var tikt piemērots līgumsods.  6.3. Vienlaicīgi ar Darbu nodošanu – pieņemšanu UZŅĒMĒJS iesniedz PASŪTĪTĀJAM (PASŪTĪTĀJA atzīme par dokumentu saņemšanu) Līgumā paredzēto veikto Darbu izpilddokumentāciju, tajā skaitā arī pielietoto materiālu sertifikātus, pases un materiālu atbilstības deklarāciju oriģinālus. Darbu izpilddokumentāciju UZŅĒMĒJS iesniedz 2 (divos) eksemplāros.  6.7. Darbu pieņemšana notiek, NP 2.RNC pieņemšanas komisijai parakstot Nodošanas - pieņemšanas aktu, kas tiek sagatavots saskaņā ar Līgumam pievienoto paraugu Līguma pielikums Nr. 3), un kas pēc NP 2.RNC komandiera apstiprināšanas tiek pievienots Līgumam (Līguma pielikums Nr. 4). Pieņemšanas – nodošanas akts tiek sagatavots atbilstoši Līgumam pievienotajam paraugam (Līguma pielikums Nr.3), un pēc parakstīšanas tas kļūst par Līguma neatņemamu sastāvdaļu (Līguma pielikums Nr.4).  6.8. Ja pirms Darbu pieņemšanas vai Darbu pieņemšanas procesā tiek konstatēti nekvalitatīvi vai līdz galam nepadarīti Darbi, defekti vai neatbilstība Latvijas būvnormatīviem vai Piedāvājumam, tad Darbu pieņemšana tiek pārtraukta un tiek sastādīts defektu akts, kuru Puses paraksta. Ja kāda Puse izvairās no akta parakstīšanas, tad aktu noformē ieinteresētā Puse vienpusēji, piedaloties Objektu Lietotāja pārstāvim un citām Pušu pieaicinātām personām.  6.9. Līguma 6.8. punktā norādītajā gadījumā UZŅĒMĒJS uz sava rēķina 10 (desmit) darba dienu laikā vai citā starp Pusēm rakstiski saskaņotā laikā novērš konstatētos defektus. Gadījumā, ja defekti netiek novērsti noteiktajā laikā, PASŪTĪTĀJAM ir tiesības UZŅĒMĒJAM piemērot Līguma 7.2. punktā paredzēto līgumsodu.  6.10. Ja rodas domstarpības, Pusēm ir tiesības pieaicināt neatkarīgu ekspertu, kura slēdziens Pusēm ir saistošs. Izdevumus par eksperta slēdzienu sedz vainīgā Puse. | |
| **7. Pušu mantiskā atbildība** | 7.1. Gadījumā, ja UZŅĒMĒJS nepabeidz Darbus Līguma 2.2. punktā noteiktajā termiņā, tad PASŪTĪTĀJAM ir tiesības piemērot UZŅĒMĒJAM līgumsodu – 2% (divu procentu) apmērā no attiecīgi nepabeigto Darbu apjoma summas par katru nokavēto dienu, bet ne vairāk kā 10 % (desmit procentus) no Līguma kopējās summas.  7.2. Līguma 6.9. punktā paredzētajā gadījumā PASŪTĪTĀJAM ir tiesības piemērot UZŅĒMĒJAM līgumsodu 0,5% (viena puse procenta) apmērā no Līguma kopējās summas par katru nokavēto dienu, bet ne vairāk kā 10 % (desmit procentu) no Līguma kopējās summas.  7.3. Līguma 11.3.2.1. - 11.3.2.3. punktā paredzētajos gadījumos PASŪTĪTĀJAM ir tiesības piemērot UZŅĒMĒJAM līgumsodu 10% (desmit procenti) apmērā no Līguma kopējās summas un pieprasīt Līguma 3.3. punktā norādītā avansa atmaksu.  7.4. Ja PASŪTĪTĀJS neveic norēķinus Līgumā noteiktajos termiņos, UZŅĒMĒJAM ir tiesības prasīt PASŪTĪTĀJAM līgumsodu 0,5% (viena puse procenta) apmērā no neapmaksātās summas par katru nokavēto dienu, bet ne vairāk kā 10 % (desmit procentus) no Līguma kopējās summas.  7.5. UZŅĒMĒJS, pamatojoties uz iesniegto rēķinu, 20 (divdesmit) kalendāro dienu laikā no rēķina izrakstīšanas dienas samaksā PASŪTĪTĀJAM aprēķināto līgumsodu un/vai izdevumus saistītus ar konstatēto trūkumu, nepilnību un defektu novēršanu, pārskaitot naudas līdzekļus rēķinā uzrādītajā bankas kontā, ja tie netiek ieturēti saskaņā ar Līguma 10.8. punktu.  7.6. Līgumsodi neietver PASŪTĪTĀJAM nodarītos zaudējumus, un Līgumsodu samaksa neatbrīvo no Līguma saistību izpildes.  7.7. Gadījumā, ja konstatētie trūkumi, nepilnības un defekti netiek novērsti saskaņā ar Līguma 6.9. punkta noteikumiem, tad PASŪTĪTĀJAM ir tiesības šo Darbu veikšanu uzdot citiem komersantiem, savukārt UZŅĒMĒJAM ir pienākums atlīdzināt visas izmaksas, kas PASŪTĪTĀJAM radušās saistībā ar trūkumu, nepilnību un defektu novēršanu.  7.8. Pēc PASŪTĪTĀJA rakstiska pieprasījuma UZŅĒMĒJS papildus līgumsodam (ja tāds ir noteikts) atlīdzina pilnā apmērā visus zaudējumus, kas radušies UZŅĒMĒJA vainas dēļ Līguma nepienācīgas izpildes rezultātā, neatkarīgi no tā, kad PASŪTĪTĀJAM šie zaudējumi radušies.  7.9. PASŪTĪTĀJAM ir tiesības ieturēt Līguma ietvaros UZŅĒMĒJAM izmaksājamo naudas summu par tādu summu, kas nepieciešama līgumsoda, zaudējumu un/vai citu prasījumu dzēšanai.  7.10. UZŅĒMĒJAM netiek kompensēti Darbi, kuri jāveic atkārtoti sakarā ar konstatētiem trūkumiem Darbu kvalitātē, tāpat netiek kompensēta nekvalitatīvi veikto Darbu demontāža un trūkumu novēršanā izmantoto materiālu, tehnikas un darba stundu izmaksas, kas radušās UZŅĒMĒJA vainas dēļ. | |
| **8.Kvalitātes garantijas** | 8.1. UZŅĒMĒJS garantē izpildīto Darbu kvalitāti, drošumu un ekspluatācijas īpašības 2 (divus) gadus no darbu nodošanas - pieņemšanas brīža, ko apliecina abpusēji parakstīts Nodošanas - pieņemšanas akts/i (Līguma pielikums Nr.4).  8.2. Garantijas termiņa laikā, kas noteikts Līguma 8.1. punktā, UZŅĒMĒJS uz sava rēķina novērš defektus, kas atklāti un radušies pēc pieņemšanas – nodošanas akta parakstīšanas, izņemot defektus, kas radušies nepienācīgās ekspluatācijas rezultātā.  8.3. Gadījumā, ja garantijas termiņa laikā tiek konstatēti kādi defekti, tiek sastādīts defektu akts saskaņā ar Līgumam pievienoto paraugu (Līguma pielikums Nr. 3), turpmāk – Defektu akts, kuru paraksta Puses. Defektu akts/i pēc abpusējas parakstīšanas kļūst par Līguma neatņemamu sastāvdaļu (pielikums Nr.5).  8.4. Par Objektu apsekošanas, Defektu akta sastādīšanas un/vai parakstīšanas laiku un vietu PASŪTĪTĀJS paziņo UZŅĒMĒJAM 2 (divas) darba dienas iepriekš.  8.5. PASŪTĪTĀJS nosūta rakstisku paziņojumu par Līguma 8.4. punktā minēto, uz e-pastu: [*arturs@marelsbuve.lv*](mailto:arturs@marelsbuve.lv) un papildus informē pa tālruni: 29490989.  8.6. Ja otra Puse izvairās no Defektu akta parakstīšanas, tad Defektu aktu noformē ieinteresētā Puse vienpusēji.  8.7. UZŅĒMĒJAM ir pienākums bez maksas ar saviem līdzekļiem novērst konstatētos defektus 10 (desmit) darba dienu laikā no Defektu akta saņemšanas dienas vai citā starp Pusēm rakstiski saskaņotā termiņā. | |
| **9.Kontaktpersonas** | 9.1. PASŪTĪTĀJA Līguma izpildes atbildīgā persona ir Edgars Utināns, tālrunis 65055332, e-pasta adrese: [*edgars.utinans@mil.lv*](mailto:edgars.utinans@mil.lv).  9.2.Kontaktpersona no UZŅĒMĒJA puses, Arturs Sproģis, tālrunis 29191661, e-pasts: [*arturs@marelsbuve.lv*](mailto:arturs@marelsbuve.lv). | |
| **10.Nepārvarama vara** | 10.1. Puses nenes atbildību par pilnīgu vai daļēju Līguma neizpildi, ja tā radusies nepārvaramu, no pusēm neatkarīgu ārkārtēju apstākļu dēļ. Pie šādiem apstākļiem pieskaitāmas dabas stihijas (plūdi, vētras postījumi); politiskās un ekonomiskās blokādes; valdības akcijas, lēmumi, rīkojumi; masu nekārtības; vispārēji streiki un citi ārkārtēja rakstura negadījumi, ko Puses nevarēja paredzēt. Nepārvaramas varas apstākļi tiek apstiprināti ar Latvijas tirdzniecības un rūpniecības kameras vai citas kompetentas iestādes izsniegtu slēdzienu.  10.2. Šajos gadījumos Līgumā noteiktais izpildes un samaksas termiņš pagarinās par šo apstākļu darbības laiku, bet ne ilgāk kā par 30 (trīsdesmit) kalendārajām dienām.  10.3. Par Līguma saistību izpildi traucējošu un 10.1. punktā minēto apstākļu iestāšanās un izbeigšanās laiku Puse 5 (piecu) darba dienu laikā rakstiski informē otru Pusi, iesniedzot Līguma 10.1. punktā minēto slēdzienu. Nesavlaicīga paziņojuma gadījumā Puses netiek atbrīvotas no Līguma saistību izpildes.  10.4. Gadījumā, ja nepārvaramas varas apstākļi turpinās ilgāk, kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par ko rakstiski brīdina otru pusi 5 (piecas) darba dienas iepriekš. Šajā gadījumā PASŪTĪTĀJS veic norēķinu par UZŅĒMĒJA kvalitatīvi izpildītajiem un pieņemtiem Darbiem. | |
| **11.Strīdu izskatīšana un Līguma izbeigšana** | 11.1. Strīdus un nesaskaņas, kas var rasties Līguma izpildes rezultātā vai saistībā ar Līgumu, Puses risina savstarpēju pārrunu ceļā. Ja Puses nevar panākt vienošanos, tad domstarpības izskatāmas Ogres rajona tiesā Latvijas Republikas spēkā esošajos normatīvajos aktos noteiktajā kārtībā.  11.2. Jautājumos, kas netiek noregulēti šajā Līgumā, Puses vadās pēc Latvijas Republikas spēkā esošajiem normatīvajiem aktiem.  11.3. Līgumu var izbeigt šādos gadījumos:  11.3.1. Pusēm savstarpēji rakstiski vienojoties;  11.3.2. PASŪTĪTĀJAM ir tiesības vienpusēji atkāpties no Līguma pie sekojošiem nosacījumiem:  11.3.2.1. Līguma izpildes laikā noskaidrojas, ka UZŅĒMĒJS nav spējīgs izpildīt Darbus saskaņā ar Līguma noteikumiem;  11.3.2.2. UZŅĒMĒJS pārkāpj Latvijas Republikas spēkā esošos likumus un citus normatīvos aktus, kas attiecas uz darbu izpildes kārtību un kvalitāti;  11.3.2.3. UZŅĒMĒJS kavē Darbu izpildes termiņu vairāk, kā 20 (divdesmit) kalendārās dienas.  11.3.3. UZŅĒMĒJAM ir tiesības vienpusēji atkāpties no Līguma tikai pie nosacījuma, ka nav iespējams izpildīt darbus Līgumā paredzētajos termiņos no UZŅĒMĒJA neatkarīgu apstākļu dēļ.  11.4. Līguma 11.3.2., 11.3.3. punktā noteiktajos gadījumos Līgums uzskatāms par izbeigtu septītajā dienā pēc Puses paziņojuma par atkāpšanos (ierakstīts sūtījums) izsūtīšanas dienas.  11.5. Gadījumā, ja Līgums tiek izbeigts (Darbu izpilde pārtraukta, vai tml.), NP 2.RNC darbu pieņemšanas komisija sastāda Nodošanas - pieņemšanas aktu par atbilstoši Līguma noteikumiem izpildītajiem Darbiem, PASŪTĪTĀJS veic norēķinu par UZŅĒMĒJA kvalitatīvi izpildītajiem un PASŪTĪTĀJA pieņemtajiem Darbiem, un UZŅĒMĒJS nodrošina izpildīto un pieņemto Darbu kvalitāti, Objektu drošumu un ekspluatācijas īpašības saskaņā ar Līguma 8.1. punktu. | |
| **12. Citi noteikumi** | * 1. Pēc Līguma stāšanās spēkā visas iepriekšējās norunas un sarakste par Līguma priekšmetu zaudē spēku.   2. Visi Līguma grozījumi un/vai papildinājumi tiek izdarīti rakstiski, Pusēm tos parakstot, un stājas spēkā reģistrācijas dienā pie PASŪTĪTĀJA.   3. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus, spēkā neesošus noteikumus, jāaizstāj ar normatīvo aktu noteikumiem vai citiem Līguma mērķiem un saturam atbilstošiem noteikumiem, nepieciešamības gadījumā slēdzot rakstisku vienošanos pie šī Līguma par turpmāko Līguma izpildes kārtību.   4. Visi Līgumā minētie pielikumi, kā arī pēc Līguma noslēgšanas sastādītie Līguma grozījumi un/vai papildinājumi, ja tie ir sastādīti, ievērojot Līguma noteikumus, ir Līguma neatņemamas sastāvdaļas.   5. Puses 5 (piecu) darba dienu laikā informē viena otru par juridiskās adreses vai faktiskās atrašanās vietas, bankas rēķinu vai citu rekvizītu maiņu.   6. Paziņojumi vai cita veida korespondence, kas attiecas uz Līgumu (izņemot Līgumā atrunātos e-pasta sūtījumus), ir jānosūta ierakstītā sūtījumā uz Līgumā norādītajām Pušu juridiskajām adresēm vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā. Nosūtītais e-pasts uzskatāms par saņemtu tā nosūtīšanas dienā.   7. Visi paziņojumi, brīdinājumi un cita veida informācijas apmaiņa starp Pusēm šī Līguma izpratnē tiks uzskatīta par spēkā esošu, ja tā tiks sagatavota rakstiski, to būs parakstījusi no attiecīgās Puses persona ar pārstāvības tiesībām un tā nosūtīta pa pastu uz otras Puses juridisko adresi ierakstītā vēstulē, izņemot gadījumus, kad Līgumā ir noteikta cita kārtība.   8. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informācijas, kas nodota telefoniski.   9. Parakstot šo Līgumu, Puses apliecina, ka ir izlasījušas to un apzinās saistības, kuras uzņēmušās ar šo Līgumu.   12.10. Līgums sastādīts latviešu valodā uz 8 (astoņām) lapām 2 (divos) oriģināleksemplāros, kuriem ir vienāds juridiskais spēks, un kas pa vienam eksemplāram glabājas pie PASŪTĪTĀJA un UZŅĒMĒJA.  12.11. Līgumam pievienoti šādi pielikumi (Līguma 12.10.  punktā norādītajā lapu skaitā nav iekļauts šajā Līguma  12.11. punktā norādīto pielikumu lapu skaits):  Pielikums Nr. 1 – Tehniskā specifikācija uz 1 (vienas) lapas;  Pielikums Nr. 2 - UZŅĒMĒJA tehniskais/finanšu piedāvājums uz 5 (piecām) lapām;  Pielikums Nr. 3 – Nodošanas – pieņemšanas akta un defektu akta paraugi uz 3 (trīs) lapām;  Pielikums Nr. 4 – Nodošanas – pieņemšanas akts/i (pievienojams/i pēc abpusējās parakstīšanas);  Pielikums Nr. 5 – Defektu akts/i (pievienojams/i pēc abpusējās parakstīšanas). | |
| 1. **Pušu rekvizīti** | | |
| **Pasūtītājs** | | **Uzņēmējs** |
| **Nacionālo bruņoto spēku Nodrošinājuma pavēlniecības 2. reģionālais nodrošinājuma centrs** | | **Sabiedrība ar ierobežotu atbildību „Marels Būve”** |
| Reģistrācijas numurs 90009227961 | | Reģistrācijas numurs 40103595112 |
| Juridiskā adrese:  *“NBS Aviācijas bāze”, Ķeguma novads, Rembates pagasts, LV-5016*  Tālrunis: 65055309, 65055318  e-pasts: [*2RNCLB@mil.lv*](mailto:2RNCLB@mil.lv)  Valsts kase  Kods: *TRELLV22*  Konts: *LV90TREL2100659004000* | | Juridiskā adrese: *Lidoņu iela 12B-2, Rīga,*  *LV-1055*  Biroja adrese: *Neretas iela 2, Rīga, LV-1004*  Tālrunis*:*29490989  e-pasts: [*arturs@marelsbuve.lv*](mailto:arturs@marelsbuve.lv)  Banka: *AS Citadele Banka*  Kods: *PARXLV22*  Konta Nr.: *LV72PARX0013538350001* |
| Komandieris  z.v.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /A. Valeniks/ | | Valdes loceklis  z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /O. Kondrāts/ |